***A helyi felhívás címe:***

*Helyi termékek feldolgozásához kapcsolódó közösségi fejlesztések támogatása*

***A helyi felhívás kódszáma:***

*VP6-19.2.1.-59-10-17*

Magyarország Kormányának felhívása a Lenti és Térsége Vidékfejlesztési Egyesület LEADER Helyi Akciócsoport (HACS) illetékességi területén működő helyi önkormányzatok, helyi nemzetiségi önkormányzatok támogatása: a HACS területén együttműködésen alapuló projektek támogatása közösségi feldolgozók kialakításának és térségi termékek piacra jutásának megvalósítása érdekében..

**1. A rendelkezésre álló forrás**

A felhívás meghirdetésekor a támogatásra rendelkezésre álló tervezett keretösszeg: **12.092.000 Ft**.

**2. A projekt keretében megvalósítandó tevékenységek:**

**2.1. Választható, önállóan támogatható tevékenységek:**

* Közösségi feldolgozók kialakítása eszközök, gépek, berendezések beszerzésével
* Közösségi feldolgozók kialakítása építési beruházási tevékenységgel

**2.2. Kötelezően megvalósítandó, önállóan nem támogatható tevékenységek:**

* Kötelező tájékoztatás és nyilvánosság biztosítása.

**2.3. Választható, önállóan nem támogatható tevékenységek:**

* Marketing tevékenység támogatása térségi termékek piacra jutásának segítése érdekében
* Térségi termékek piacra jutásának segítése eszközbeszerzéssel
* Projektelőkészítés részeként az alábbi tevékenységek támogatása: Szükséges előzetes tanulmányok, engedélyezési dokumentumok, műszaki tervek, kiviteli és tendertervek elkészítése. Előkészítéshez kapcsolódó egyéb szakértői tanácsadás, szolgáltatások. Közbeszerzési eljárások lebonyolítása.
* Mérnöki feladatok Az építőipari kivitelezési tevékenységről szóló 191/2009. (IX. 15.) Korm. rendelet [a továbbiakban e melléklet alkalmazásában: 191/2009. (IX. 15.) Korm. rendelet] szerinti építési műszaki ellenőri szolgáltatás, tevékenység. Egyéb mérnöki és szakértői tevékenység.
* A projekt megvalósítási időszakában végzett projektmenedzsment tevékenységhez igénybe vett szakértői szolgáltatás. Projektmenedzsment személyi jellegű ráfordítása.

**3. A projekt keretében nem támogatható tevékenységek:**

A felhívás keretében a 2. pontban meghatározott tevékenységeken túlmenően más tevékenység nem támogatható, különös tekintettel az alábbi tevékenységekre:

* olyan eszközök, gépek, berendezések beszerzése, amelyek nem szükségesek a közösségi feldolgozók kialakításához, térségi termékek piacra jutásának segítéséhez.
* élő állat vásárlása.
* motorral hajtott szárazföldi, légi, vízi közlekedési jármű beszerzése

**4. A projekt végrehajtására rendelkezésre álló időtartam:**

A projekt fizikai befejezésére a projekt megkezdését, vagy amennyiben a projekt a támogatói okirat/ kézbesítéséig nem kezdődött meg, a támogatói okirat kézbesítését követően legfeljebb 24 hónap áll rendelkezésre.

**5. A projekt területi korlátozása:**

A felhívásra kizárólag a Lenti és Térsége Vidékfejlesztési Egyesület LEADER Helyi Akciócsoport (HACS) illetékességi területén működő szervezetek nyújthatnak be kérelmet.

**6. Indikátorok:**

Létrehozott közösségi feldolgozók száma: 1 db

**7. Támogatást igénylők köre:**

Jelen felhívásra támogatási kérelmet nyújthatnak be:

Helyi nemzetiségi önkormányzat (GFO 371); Helyi önkormányzat (GFO 321)

**8. Támogatási kérelmek benyújtásának határideje:**

Jelen felhívás keretében a helyi támogatási kérelem benyújtására 2018.02.05 naptól 2018.11.30 napig van lehetőség. Az első benyújtási szakasz zárónapja: 2018.04.13.

**9. Támogatás mértéke, összege:**

A támogatás maximális mértéke valamennyi támogatást igénylő esetében 85%, az igényelhető vissza nem térítendő támogatás összege maximum 4.900.000 Ft.

**10. Egyéb:**

* Közösségi feldolgozók kialakítását, gazdálkodási eszközök, gépek beszerzését, térségi termékek piacra jutásának segítését célzó projektek esetében elvárás, hogy a projekt települések együttműködésével kerüljön kidolgozásra, megvalósításra.
* A közösségi feldolgozó keretében beszerzett eszközökkel, megvalósított beruházásokkal végzett tevékenység nem lehet profitorientált célú. A kedvezményezettnek a fejlesztés tárgyával kapcsolatban bevétele csak az önköltség finanszírozása céljából lehetséges.
* Közösségi feldolgozók kialakítását, gazdálkodási eszközök, gépek beszerzését, térségi termékek piacra jutásának segítését célzó projektek esetében a pályázónak vállalnia kell, hogy a létrejött feldolgozó használatát a lakosság számára is biztosítja